**Aktsiaselts Rakvere Haigla**

**Väikehange „Rakvere Haigla elektritoite varustuskindluse parandamise ja garanteeritud toitesüsteemi projekteerimine“**

**TEENUSTE TELLIMINE**

**Väikehange**

**2022**

Lugupeetud pakkuja

Aktsiaselts Rakvere Haigla kutsub Teid esitama pakkumust väikehankele (edaspidi ja teistes käesoleva väikehanke hankealusdokumentides nimetatud selguse huvides ka kui hange või riigihange), mille eesmärk on hankeesemeks oleva projekteerimisteenuse ja ehitusaegse autorijärelevalve teenuse osutamine hankealusdokumentide Lisast 1 tulenevatel tingimustel.

1. ÜLDOSA

1.1. Hankija: Aktsiaselts Rakvere Haigla, registrikood 10856624, Lõuna põik tn 1 44316 Rakvere, telefon 3229010, faks 3229009, e-post haigla@rh.ee.

1.2. Riigihanke eest vastutav ametiisik: juhatuse esimees Ain Suurkaev, telefon 3229010, e-post ain@rh.ee.

1.3. Hanke alusdokumentide koostamisel on hankija lähtunud hankija hankekorrast, riigihangete seadusest (edaspidi RHS) tulenevatest riigihangete üldpõhimõtetest ja hankeobjektiks oleva teenusega seonduvatest õigusaktidest.

1.4. Iga viidet, mis hankealusdokumentides on tehtud mõnele standardile või riigihangete seaduse § 88 lõikes 2 nimetatud alusele kui pakkumuse tehnilisele kirjeldusele vastavuse kriteeriumile või ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või samaväärne“.

1.5. Hankealusdokumendid moodustuvad käesolevast pakkumuste esitamise ettepanekust, selle Lisast 1 (tehniline kirjeldus) ja Lisast 2 (hankelepingu projekt). Juhul kui hankija kasutab endale hankealusdokumentides reserveeritud õigust pakkuja(te)ga läbirääkimiste pidamiseks, moodustab läbirääkimiste tulemusena koostatud läbirääkimiste protokoll või juhul kui läbirääkimisi peetakse otse ja üksnes läbi RHR teabevahetuse keskkonna siis vastavas keskkonnas koostatud kirjalikku taasesitamist võimaldavas vormis dokumentatsioon, hankealusdokumentide lahutamatu lisa.

1.6. Hankija jätab endale käesolevas väikehanke hankemenetluses õiguse rakendada riigihangete seaduse § 52 lõikest 3 tulenevat pööratud menetlust ning § 119 tulenevat korda, sh kuid mitte ainult kahjude hüvitamise nõude osas. Samuti jätab hankija endale õiguse astuda pakkujatega läbirääkimistesse teenuse osutamise tähtaegade üle, teenuse täpsema sisu üle ja hankelepingu üldtingimuste üle nagu ka pakkumuste maksumuste üle.

1.6.1. Läbirääkimiste pidamise soovist nagu ka läbirääkimiste tähtaegadest ja täpsemast korrast teavitab hankija pakkujaid nende pakkumuses pakkuja kontaktandmetes märgitud elektronposti aadressil, elektronkirja saatmise teel.

1.6.2. Läbirääkimiste käik ja tulemused protokollitakse ning need moostavad hanke alusdokumentide lahutamatu osa.

1.6.3. Läbirääkimiste tulemusena võib hankija anda kõikidele läbirääkimistel osalevatele pakkujatele täiendava tähtaja pakkumuste kohandamiseks vastavalt läbirääkimiste tulemusena kokkulepitud tingimuste osas ja kokkulepitud ulatuses. Hankija hindab kohandatud pakkumusi uuesti pakkumuste võrdlemise teel peale pakkumuste kohandamise tähtpäeva möödumist.

2. RIIGIHANKE ESE, ÕIGUSAKTID, TEHNILISED NORMID JA STANDARDID

2.1. Riigihanke esemeks on hankealusdokumentides, sh Lisas 1, kirjeldatud tingimustele vastava teenuse osutamine eesmärgiga hankija parimatest huvidest ja vajadustest lähtuva arengukava koostamiseks.

2.2. Pakkuja/teenuse osutaja peab valdkonna spetsialistina juhinduma Lisa 1 Tehnilises kirjelduses viidatud nõuetest ja hankeobjektiks oleva teenuse valdkonna headest tavadest ning praktikatest.

2.3. Pakkumus tuleb esitada hankeesemele kui tervikule.

2.4. Hankes osalemine on vabatahtlik. Hanke tulemuste kasutamine muutub kohustuslikuks peale Hankija ja Pakkuja vahel hankelepingu sõlmimist.

2.5. Hanke hindamiskriteeriumiks on madalaim hind. Kui kaks või enam pakkumust on maksumuselt madalaima koguhinnaga pakkumuste seas maksumuselt võrdsed, tunnistatakse vastavate võrdse maksumusega pakkumuste seast edukaks pakkumus, milline esitati ajaliselt varem. Pakkumuste esitamise aja kindlaks määramisel lähtub hankija pakkumuse aadressile haigla@rh.ee saabumise kellaajast vastavalt hankija elektronposti serveri poolt kuvatavale ajale.

3. RIIGIHANKE TÄHTPÄEVAD

3.1. Pakkumuste esitamise tähtpäev ja koht:

Pakkumus tuleb esitada hiljemalt **27.06.2022.a kell 11:00** elektronposti **aadressile** **haigla@rh.ee****.** Pakkumuse saatmise elektronkirja teemareale tuleb märkida **„Generaatori projekteerimise pakkumus. Mitte avada enne 27.06.2022 kell 11:00“**

3.2. Hankija ei vastuta võimalike viivituste, tõrgete või katkestuste eest, mida põhjustavad hankija kontrolli alt väljas olevad asjaolud nagu *force majeure*, elektrikatkestused, häired pakkuja või hankija telefoni või interneti ühenduses või muude elektrooniliste seadmete ja vahendite, sealhulgas tarkvara, töös. Pakkumusi, millised on hankijale laekunud peale punktist 3.1. tulenevat hilisemat tähtaega, vastu ei võeta.

3.3. Pakkujale kuulub kuni käesoleva dokumendi punktist 3.1. tuleneva tähtpäeva saabumiseni õigus oma pakkumus tagasi võtta, esitades vastavasisuline vähemalt kirjalikku taasesitamist võimaldavas vormis avaldus aadressile haigla@rh.ee. Juhul kui pakkuja võtab pakkumuse tagasi peale punktist 3.1. tuleneva tähtpäeva saabumist ning seejuures peale hankija poolt tema pakkumuse edukaks tunnistamist, või ka juhul kui edukaks tunnistatud pakkuja ei allkirjasta hankelepingut hankija poolt hankelepingu allkirjastamiseks määratud tähtaja jooksul, kuulub hankijale õigus rakendada riigihangete seaduse § 119 tulenevat regulatsiooni.

4. PAKKUJATE KÕRVALDAMISE ALUSED JA NÕUTAVAD DOKUMENDID

Pakkujate hankest kõrvaldamise alused ja nende asjaolude puudumist tõendavad dokumendid:

4.1. Pakkujal ei tohi esineda RHS § 95 lõigete 1 ja 4 sätestatud hankest kõrvaldamise aluseid.

4.1.1. Hankija jätab endale õiguse kontrollida Eestis asuva pakkuja Maksu- ja Tolliameti kaudu RHS § 95 lg 1 p 4 sätestatud hankemenetlusest kõrvaldamise aluste puudumist. Samuti jätab hankija endale õiguse teostada teisi hankijale ilma oluliste lisakulutusteta kättesaadavate andmebaaside päringuid, mh Karistusregistri päringuid, pakkuja majandusaasta aruannete päringuid, äriregistri päringuid, Politsei- ja Piirivalveameti kodulehekülje kaudu teostatavaid rahvusvaheliste finantssanktsioonide objektiks olemise päringuid pakkuja ning pakkuja juhtorganite liikmete osas.

4.1.2. Kui pakkuja ei asu Eestis tuleb pakkujal hankija nõudmisel esitada pakkuja asukohariigi vastava pädevusega ametiasutuse tõend RHS § 95 lõike 1 punktis 4 ning lõike 4 punktis 3 nimetatud asjaolude kohta.

4.1.3. Kui pakkuja asukohariigi vastava pädevusega ametiasutus ei väljasta tõendit RHS § 96 lõike 2 nimetatud asjaolude puudumise kohta, võib need asendada pakkuja või tema esindaja vande all antud tunnistuse või pädeva justiits- või haldusasutuse või notari või kutseala- või ametiliidu ees pakkuja või taotleja asukohariigi õigusaktide kohaselt antud tunnistusega (RHS § 96 lg 3).

**5. NÕUDED PAKKUMUSELE**

5.1. Pakkumuse esitamisega kinnitab pakkuja:

5.1.1. nõustumust kõikide hanke alusdokumentidest tulenevate tingimustega, sh kuid mitte ainult esitab pakkuja kinnituse hanke alusdokumentides esitatud tingimuste ülevõtmise kohta. Tingimuslike pakkumuste esitamine ei ole lubatav;

5.1.2. et ta tagab hanke alusdokumentides esitatud nõuetele vastava teenuse kvaliteetse ja tähtaegse teostamise ning omab selleks kõiki vajalikke ressursse, kokkuleppeid ja muid vahendeid;

5.1.3. pakkumuse jõusoleku kestust vähemalt 30 kalendripäeva arvestatuna käesoleva pakkumuste esitamise punktis 3.1. määratud tähtpäevast.

5.2. Kuni hankemenetluse lõplike tulemuste väljaselgitamiseni võib hankija nõuda pakkujatelt lisadokumentide või pakkumuste täpsustuste esitamist.

5.3. Hankemenetlus toimub eesti keeles ja pakkumus peab olema koostatud eesti keeles. Kui pakkuja peab tingimuste täitmiseks esitama originaaldokumendi koopia ning selline dokument on võõrkeeles, kohustub pakkuja esitama võõrkeelse originaaldokumendi koos eestikeelse tõlkega, v.a. kui hanke alusdokumentides on sõnaselgelt sätestatud teisiti.

5.4. Pakkumuse dokumente allkirjastama ei pea, v.a kui hanke alusdokumentides on mõne dokumendi osas öeldud sõnaselgelt teisiti. Soovi korral võib pakkuja seadusjärgne või volitatud esindaja pakkumuse dokumendid tervikuna allkirjastada pakkumuse esitamise protsessi lõpus.

5.5. Pakkumuse ettevalmistamise ja esitamisega seotud kulutusi hankija ei hüvita.

5.6. Hanke ja selle alusdokumentide sisu kohta saab selgitusi või täiendavat teavet üksnes küsimuste esitamisel hankealustingimustes märgitud elektronposti aadressile. Telefoni teel hankijale esitatud küsimustel ja hankija poolt üksnes suuliselt esitatud vastustel ei ole siduvat õigusjõudu, v.a. kui hankija on küsimuse vastuse avaldanud oma koduleheküljel, aadressil <https://www.rh.ee/hanked/>.

**5.7. Pakkuja kohustub pakkumuse koosseisus esitama järgnevad andmed ja dokumendid (võivad sisalduda ühes dokumendis):**

**5.7.1. Taotlus** hankemenetluses osalemiseks koos pakkuja andmetega (ärinimi, registrikood, aadress, elektriposti aadress, telefoni number, hankemenetlust puudutava kontaktisiku nimi ja kontaktandmed);

**5.7.2. Kinnitus,** et pakkujal ega tema esindusõiguslikel isikutel ei esine riigihangete seaduse § 95 lg 1 ja 4 sätestatud hankemenetlusest kõrvaldamist tingivaid asjaolusid;

**5.7.3.** Pakkuja pakkumuse **kogumaksumus** eurodes, täpsusastmega kaks kohta peale koma, käibemaksuta maksumusena.

**5.7.4.** andmed pakkuja **vastutava spetsialisti ja nimetatud spetsialisti ning pakkuja varasema töökogemuse kohta, arvestades alljärgnevate nõuetega:**

**5.7.4.1.** Riigihanke objektiks olevate **projekteerimistööde vahetuks projekteerimiseks kohustub pakkuja kaasama vastutusvaldkond "tugevvool" osas vastutava spetsialisti kehtiva kvalifikatsiooniga vähemalt B-pädevustunnistus (või samaväärne). Pakkuja märgib** käesolevas punktis nimetatud miinimumtingimustele vastava **spetsialisti nime ja isikukoodi ning esitab vastava spetsialisti kutsetunnistuse koopia;**

**5.7.4.2.** Käesoleva pakkumuste esitamise ettepaneku punktis 5.7.4.2. nimetatud **vastutav spetsialist,** kelle andmed pakkuja oma pakkumuses nimetab, **peab omama vähemalt ühte varasemat referentsobjekti/töökogemust, millises ta on olnud tugevvoolu vastutavaks projekteerijaks kogu projekteerimisprotsessi vältel. Pakkuja märgib** oma pakkumuses vastava vastutava spetsialisti varasema käesolevas punktis kirjeldatud töökogemuse andmed (objekti nimetus, tellija andmed koos tellija kontaktisiku andmetega, spetsialisti vahetu roll objekti valmimisel, projekteerimistööde sisu kirjeldus, mh kas tegemist on olnud tugevvoolu projekteerimisega ja tööde teostamise periood);

**5.7.4.3.** **Pakkuja peab olema** viimase kolme käesoleva väikehanke väljakuulutamise kuupäevale eelneva aasta jooksul (2019-2022) **teostanud tugevvoolu projekteerimistöid vähemalt järgmises mahus: üks (1) projekteerimise lepingut.** Nimetatud objekti projekteerimistöö peab olema käesoleva hankemenetluse alguseks lõppenud seoses nõuetekohase täitmisega ning projekteerimistööde objektiks olnud ehitusobjekti ehitustööd peavad olema lõppenud ja ehitisele väljastatud kasutusluba. **Pakkuja esitab selle tõendamiseks nimekirja nõuetekohaselt täidetud lepingutest**, nimekirjas märgitakse tellija ja tellija esindaja, objekti nimetus ja projekteerimistööde objekti kirjeldus koos aadressi andmetega ning ehitisele väljastatud ehitusloa number ja kuupäev, lepingu täitmise aeg.

6. PAKKUMUSTE ESITAMINE JA AVAMINE

6.1. Pakkumus tuleb esitada elektrooniliselt punktis 3.1. esitatud aadressil ja tähtajal.

6.2. Hankija ei avalikusta pakkumuse sisu osas, mille pakkuja on pakkumuses konkreetselt ärisaladuseks märkinud. Pakkuja kohustub pakkumuses selgelt ja üheselt arusaadavalt märkima, milline pakkumuses sisalduv teave on tema ärisaladuseks ning põhjendama vastava teabe ärisaladuseks määramist. Hankija juhib siinkohal pakkujate tähelepanu asjaolule, et ärisaladusena ei käsitleta pakkumuse maksumust ega osamaksumust ega muid pakkumuste hindamise kriteeriumidele vastavaid pakkumust iseloomustavaid andmeid.

7. PAKKUMUSTE VASTAVAKS TUNNISTAMINE VÕI TAGASILÜKKAMINE

7.1. Hankija võib tunnistada pakkumuse vastavaks, kui selles ei esine sisulisi kõrvalekaldeid hanke teates või teistes hanke alusdokumentides esitatud tingimustest.

7.2. Hankija lükkab pakkumuse tagasi, kui pakkumus ei vasta hanke alusdokumentides esitatud tingimustele, kui pakkuja ei esita tähtajaks hankija nõutud selgitusi, tõendeid ja/või kinnistusi või kui pakkuja selgituste põhjal ei ole võimalik üheselt hinnata pakkumuste vastavust riigihanke alusdokumentides esitatud tingimustele.

7.3. Hankija võib lükata kõik pakkumused tagasi ühel või enamal järgmistel juhtudel:

7.3.1. kui kõigi vastavaks tunnistatud pakkumuste maksumused ületavad lepingu eeldatavat maksumust;

7.3.2. riigihanke pakkumismenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpule viimise hanketeates või hankedokumentides esitatud tingimustel või hankelepingu sõlmimine etteantud ja pakkumismenetluse käigus väljaselgitatud tingimustel ei vastaks muutunud asjaolude tõttu enam hankija varasematele vajadustele või ootustele;

7.3.3. aset on leidnud sündmus, mida saab pidada vääramatuks jõuks. Vääramatu jõud on asjaolu, mida hankija ei saa mõjutada, ja lähtuvalt mõistlikkuse põhimõttest ei saa temalt oodata, et ta hankemenetluse ajal selle asjaoluga arvestaks või seda väldiks või takistava asjaolu või selle tagajärje ületaks;

7.3.4. langeb ära vajadus hankeobjekti ostmise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest;

7.3.5. kui riigihanke korraldamiseks vajalikud tingimused on oluliselt muutunud ja muudavad riigihanke realiseerimise võimatuks;

7.4. Teade kõikide pakkumuste tagasilükkamise kohta väljastatakse kõikidele pakkujatele elektronposti teel vastavalt nende pakkumuses märgitud elektriposti aadressile.

8. LEPINGU TINGIMUSED

8.1. Hankija sõlmib edukaks tunnistatud pakkumuse esitanud pakkujaga hankealusdokumentide Lisa 2 hankelepingu projekti kohase hankelepingu hanke alusdokumentides esitatud tingimustel.

8.2 Lepingu täitmise käigus tagavad hankija/tellija ja teenuse osutaja oma tegevuse vastavuse lepingu täimisel kõigile Eesti Vabariigis kehtivatele õigusaktidele.

8.3. Teenuse osutaja kannab hankija/tellija ees täielikku vastutust teenuse kvaliteedi ning tähtaegse teostamise eest ka siis, kui kasutab lepingujärgsete tööde teostamisel allpakkujaid.